da en da da da sv da da da fr da da da da da da da fr da sv en da da en fr de de fr da da da da da da da da da da da da da en sv da da da da da da da da da da nb nb da da da en da da es da nl da es da da da da es da en da da da cs da da da da ro da da da da da da en en de es en fr es en da da
Bog om Dragør Kommune udkommer 8. oktober 2019 – Trap Danmark 6. udgave
Redaktionelle metoder, principper og kriterier pr. 12. november 2019
NY TRAP DANMARK BOG OM DRAGØR KOMMUNE
Trap Danmark: Dragør Kommune
udkommer den 8. oktober
Få omfattende viden om Dragør Kommunes natur, historie, kultur og samfundsforhold. I alt har 106 forskere og eksperter bidraget til denne rigt illustrerede bog om det væsentligste fra Kongelundsfortet til Dragør Havn og fra Store Magleby til Søvang.
Læs om Hollænderbyen og traditioner som fastelavn til hest. Tag med til Kofoeds Enge og Dragør Røgeri, eller læs om skubbefodbold i 1973. Få viden om Kongelundens ugler, Dragør Fort, det buddhistiske tempel og den middelalderlige Store Magleby Kirke. Trap Danmark har det væsentligste med. Fra det mest almindelige til det mest specielle.
Bogen er baseret på indholdet om Dragør Kommune i Trap Danmark 6. udgave, bind 31: Brøndby, Hvidovre, Tårnby, Dragør, Bornholm og er suppleret med et kort over København og omegn, herunder Dragør Kommune, i målforholdet 1:75.000 og et forord af borgmester Eik Dahl Bidstrup.
Opdag Danmark – med Trap.
Bogen er på 72 sider i blødt omslag og bagerst er der et kort over København og omegn i målforholdet 1:75.000. Vejledende pris er 199,95. Bogen kan købes hos landets boghandler og internetboghandlere.
I april måned i år udkom den 374 sider store Trap Danmark: Brøndby, Hvidovre, Tårnby, Dragør, Bornholm i én samlet indbunden bog som del af det store 34-binds Trap Danmark bogværk. Bogen blev godt modtaget med en 6-stjernet anmeldelse i Nordjyske Stiftstidende. Det er indholdet om Dragør Kommune fra denne bog, der nu bliver til en selvstændig bog om Dragør Kommune.
Om Trap Danmarks 6. udgave
Danskerne præsenteres i disse år for et formidlingsunivers, som ikke finder sit lige nogen andre steder i verden. Det sker i form af Trap Danmark, der er en omfattende samling af levende fortællinger, dybdegående beskrivelser og leksikale informationer om Danmarks natur, historie og kultur. Det er 6. gang, Trap Danmark udkommer i perioden fra 1856 til i dag.
De trykte udgivelser består af et 34-bindsbogværk på ca. 10.000 sider og af enkeltstående kommunebøger – én for hver kommune.
Kommune for kommune beskriver Trap Danmark de enkelte steders geologi, geografi, biologi, arkæologi, historie, kultur, kunst og arkitektur samt samfunds- og erhvervsliv.
Trap Danmarks kommende digitale univers, der vil gøre det muligt at stå et sted i Danmark og få pålidelige, relevante og velskrevne informationer om det givne sted, udvikles løbende, og de første digitale udgivelser udkommer til november.
Bag udgivelsen står Trap Danmark A/S med økonomisk støtte fra Dronning Margrethes og Prins Henriks Fond, A.P. Møller og Hustru Chastine Mc-Kinney Møllers Fond til almene Formaal, Augustinus Fonden, Aage og Johanne Louis-Hansens Fond samt G.E.C. Gads Fond. H.K.H. Kronprinsen er protektor for Trap Danmark. Læs mere om Trap Danmark på www.trap.dk
Yderligere information kan fås ved henvendelse til
chefredaktør Niels Elers Koch på 2123 0742 eller [email protected]
eller kommunikationsansvarlig Peter Lyth på 4050 1833 eller [email protected]
De efterfølgende billeder og billedtekster stammer fra Trap Danmark: Dragør Kommune.
Billederne må bruges i forbindelse med omtale af Trap Danmark og med kreditering af fotograf. Download billederne i høj opløsning på www.trap.dk/presse
Trap Danmark: Dragør Kommune. Dragørs gamle bykerne. Foto: Nana Reimers/Trap Danmark.
Foto: Nana Reimers/Trap Danmark
Dragørs gamle bykerne set fra Dragør Fort sydøst for byen en septemberdag i 2018. Byen er vokset op om havnen, som gennem århundreder har været en livsnerve for indbyggerne, der ernærede sig som fiskere, skippere og som arbejdere på færgehavnen. I dag er havnemiljøet og den velbevarede bykerne attraktioner, der tiltrækker mange besøgende. I 2018 blev Dragørs gamle by og havn optaget på den danske tentativliste til UNESCOs verdensarv.
Trap Danmark: Dragør Kommune. Kongelunden. Foto: Nana Reimers/Trap Danmark.
Foto: Nana Reimers/Trap Danmark
I 1818 overtalte gehejmeråd og præsident for Det Kongelige Danske Landhusholdningsselskab Jonas Collin bønderne i Store Magleby til, at der skulle plantes skov på deres fælles strandengsarealer på Amagers sydspids. Derved blev han katalysator for etableringen af den store statsskov, som i dag strækker sig fra sydkysten op gennem den sydvestlige del af Dragør Kommune og ind i Tårnby Kommune i nord.
Billedet: På en klar vinterdag formår de nøgne trækroners fletværk ikke helt at skjule den blå himmel over Collins Allé, der gennemskærer Kongelunden og leder skovgæsterne ned til kysten ved Nordre og Søndre Skovskanse. I skovdriften prioriteres især friluftslivet højt, og Kongelunden rummer derfor en række faciliteter som teltpladsen ved Fælledvej, bålpladser og hundeskov.
Trap Danmark: Dragør Kommune. Dragør Havn. Foto: Nana Reimers/Trap Danmark.
Foto: Nana Reimers/Trap Danmark
Dragør Havn ligger i den østligste del af Dragør Kommune med udsigt til Øresundsbroen, Saltholm og Sverige på den anden side af Øresund. Også på land er der oplevelser at hente. Her kan besøgende nyde godt af det populære havneområde med bl.a. lystbådehavn, restauranter, isbod og røgeri. Her ligger også Dragør Museum, det gule hus, som ses t.v. i billedets baggrund. Huset er fra 1753 og et af byens ældste, og her fortælles om Dragørs historie med søfart, fiskeri, kapervæsen og gåseavl. Det lille kvadratiske hus er et beghus fra ca. 1830, der siden 1999 har været en del af Dragør Museum. Et beghus er et kogehus, hvor der blev kogt beg og tjære, men der blev også lavet mad til søfolk fra udenbys skibe.
Trap Danmark i løssalg og abonnement
Alle produkter fra Trap Danmark 6. udgave kan købes enkeltvist gennem din foretrukne boghandler. Både de indbundne bind, kommunebøgerne i paperback og planokortene, du kan indramme og hænge op.
Du kan også abonnere direkte på Trap Danmarks indbundne bogværk på 34 bind og få bindene leveret, når de udkommer.
Tilmeld dig nyhedsbrevet Nyt fra Trap
Ved tilmelding giver jeg samtykke til at modtage nyheder, information om nye udgivelser og tilbud fra Trap Danmark. Nyt fra Trap udsendes ca. en gang om måneden.
Du kan altid framelde dig nyhedsbrevet ved at klikke på AFMELD NYHEDSBREV nederst i alle fremsendte nyhedsbreve eller ved henvendelse til [email protected].
Vognmagergade 10. 1. sal
(+45) 72 17 00 05Tlf: 72 17 00 05
(+45) 25 84 33 27Tlf: 25 84 33 27
(+45) 25 84 33 27Tlf: 25 84 33 27
Dette website bruger cookiesOKLæs mere